DODATNE UPUTE

OSOBE

Navesti vrijeme i mjesto rođenja i smrti. Navesti njegov značaj – što je značajno napravio da o njemu radiš plakat. Uočiti posljedicu njegovog djelovanja.

DOGAĐAJI

Navesti mjesto i vrijeme događaja. Navesti što je dovelo do tog događaja, najvažnije značajke događaja, te njegove posljedice.

UMJETNIČKI STILOVI

Navesti kada se i gdje pojavljuje umjetnički stil o kojem radiš plakat, obilježja, koji su glavni predstavnici i njihov utjecaj na umjetnost.

SUFRAŽETKINJE

Ukratko navesti položaj žena prije pojave sufražetkinja, gdje se i kada pojavljuju, opisati njihovu borbu, te posljedice.

SPORT

Objasniti zašto se sport popularizira (način života ljudi), navesti najvažnije činjenice o sportskim klubovima, Olimpijskim igrama, te posljedice popularizacije sporta.

GLAZBA I FILM

Zamisliti (i navesti na plakatu) kako je izgledao svijet prije pojave fonografa i filma, kada su i tko ih je izumio, te posljedice na život ljudi.

INDUSTRIJSKO DOBA

Navesti kako je izgledalo društvo prije industrijalizacije, kako se promijenio razvojem industrije, te koje su posljedice.

HRVATSKO ISELJENIŠTVO

Navesti kada se, gdje i zašto Hrvati iseljavaju, te posljedice njihovog života u iseljeništvu.

POLOŽAJ ROBOVA, POLOŽAJ INDIJANACA

Ako pronađeš podatke navesti kakav je bio njihov položaj ranije, kako se i zašto njihov položaj mijenja, te koje su posljedice te promjene.

PLAKAT

Plakat izrađujete na način da ima jasno naznačen naslov, a na dnu autora. Istaknite ključne pojmove, koristite slikovni materijal. Plakat treba biti pregledan, trebaju se uočiti uzročno-posljedične veze među događajima, a podatci trebaju biti točni.

Plakat možeš ručno nacrtati i obojiti (možeš spojiti četiri A4 papira ili dva papira iz velike bilježnice), ili izraditi putem digitalnih alata **Glogster, Canva, Piktochart**.

Pri izradi plakata posluži se idućom rubrikom za procjenu:

|  |  |  |  |
| --- | --- | --- | --- |
| **PLAKAT****(označi kvačicom u pripadajući okvir)** | **Lice s osmijehom bez ispune****izvrsno** | **Neutralno lice bez ispune****dobro** | Zbunjeno lice bez ispune**Potrebno doraditi** |
| Plakat ima jasno naznačen naslov. |  |  |  |
| Plakat na dnu ima označenog autora. |  |  |  |
| Na plakatu su navedeni ključni pojmovi (barem tri pojma). |  |  |  |
| Plakat sadrži fotografije ili slikovne prikaze vezane uz zadanu temu. |  |  |  |
| Ispod fotografija ili slikovnog prikaza su jasno navedene informacije o prikazu. |  |  |  |
| Jasno je navedeno/citirano od kud su preuzete fotografije. |  |  |  |
| Navedeni su ključni događaji. |  |  |  |
| Vidljiva je uzročno posljedična veza. |  |  |  |
| Plakat je pregledan. |  |  |  |
| Plakat ima jasnu strukturu. |  |  |  |

Kriteriji vrednovanja naučenog pri izradi plakata za element ocjenjivanja uzročno-posljedičnih veza.

|  |  |
| --- | --- |
| **SASTAVNICE** | **KRITERIJI** |
| **izvrsno** | **dobro** | **potrebno doraditi** |
| **(3)** | **(2)** | **(1)** |
| **SADRŽAJ** | Plakat sadržava sve važne informacije o zadanoj temi. Sadržaji su u skladu sa zadanom temom.Zastupljeni su ključni pojmovi. Podatci su točni. | Plakat sadržava većinu važnih informacija o zadanoj temi. Većina sadržaja je u skladu sa zadanom temom.Uglavnom su zastupljeni ključni pojmovi. Podatci su djelomično točni. | Plakat sadržava malo važnih informacija zadanoj o temi. Većina sadržaja nije odabrana u skladu sa zadanom temom.Djelomično su zastupljeni ključni pojmovi. Postoje bitne pogreške u podacima.  |
| **PREGLEDNOST** | Plakat je uredan, pregledan i dobro organiziran.  | Plakat je djelomično pregledan i organiziran, mogao bi biti uredniji. | Plakat nije pregledan i organiziran, te je neuredan. |
| **STRUKTURA** | Plakat ima jasno istaknut naslov i ključne pojmove. | Plakat ima jasno istaknut naslov, ali ključni pojmovi nisu istaknuti. | Plakat ima naslov i ključne pojmove, ali nisu dovoljno istaknuti. |
| **IZVORI I SLIKOVNI MATERIJALI** | Plakat sadržava dovoljno slika i ilustracija. Ispod svake slike/ilustracije se nalazi objašnjenje, te je navedeno od kuda je preuzeta. Sve slike/ilustracije služe objašnjavanju sadržaja.  | Plakat sadržava dovoljno slika i ilustracija. Nema objašnjenja ispod svake slike/ilustracije, te za sve nije navedeno od kuda je fotografija preuzeta. Slike/ilustracije uglavnom imaju veze s temom. | Plakat sadržava premalo ili previše slika i ilustracija.Nema objašnjenja ispod svake slike/ilustracije, te nije navedeno od kuda je preuzeta. Pojedine slike/ilustracije nemaju veze s temom. |
| **UZROČNO-POSLJEDIČNE VEZE** | Plakat ukazuje da je učenik sadržaje usvojio i da ih u potpunosti razumije. Vidljiva je uzročno posljedična veza. | Plakat ukazuje da je učenik sadržaje usvojio, ali da ih ne razumije u potpunosti. Djelomično je vidljiva uzročno posljedična veza. | Plakat ukazuje da je učenik djelomično usvojio sadržaje, ali ih ne razumije.Nije vidljiva uzročno posljedična veza.  |
| **Napomena:** Ako sastavnica nije ostvarena niti na najnižoj očekivanoj razini ili ne postoji tada se za nju dodjeljuje 0 bodova. |

Bodovna skala:

15 – 13 – odličan (5)

12 – 10 – vrlo dobar (4)

9 – 7 – dobar (3)

6 – 4 – dovoljan (2)

3 – 0 – nedovoljan (1)